Hannah Szenes

Hannah Szenes (1921-44) esseva un poetessa e partisana judee de Hungaria.

Durante le Secunde Guerra Mundial, plus de 30 000 judeos ab Palestina, un territorio que tunc habeva essite sub administration britannic desde 1918, serviva de soldatos voluntari in le armea britannic. Illes luctava in plure campanias militar in varie paises circum le Mediterraneo. Alcunos etiam participava in operationes clandestin in locos sub occupation german.

In 1943 Britannia establiva un minute corpore special pro operationes in Balkan insimul bandas de partisanos indigente. 32 de su soldatos iva durante 1943-44 per para-cadite a alcun destinationes illac e participava in multe attaccos intrepide, primarimente in Yugoslavia e Slovachia. Plures del soldatos era captivate e septe era fusilate como spiones. 

Un de illes era Hannah Szenes (pronunciation ”sénesh”), nascite 1921 in Hungaria. Su familia possedeva multe talentos artistic e illa deveniva un poetessa. Illa quitava Hungaria in 1939 e iva a Palestina pro studios agricultural. Illac illa scribeva alcun breve poemas magnific in hebreo, p.ex. ”Halikha leQesarya” (”Promenada a Caesarea”). 

In le primavera de 1944 Hannah Szenes serviva in un truppa de para-cadistas qui volava a Yugoslavia pro operationes con le partisanos de Tito. Illac, in le campania, illa scribeva le quatro lineas del poema ”Ashrei haGafrur” e dava su parve papiro a un companiero. In junio illa entrava clandestinmente a in Hungaria, durante le apice del deportationes del judeos hungare per le germanos al campos de extermination, e tosto illa era captivate. Post plure menses de tortura illa era fusilate in un prision hungare le 7 de novembre 1944. 

In 1950 le restos mortal de Hannah Szenes era transferite a Israel e interrate in Jerusalem.

Szenes, Hannah